Il-UĦM Voice of the Workers żvelat li fil-preżent, il-ħaddiema tal-ambulanzi qegħdin jitħallsu inqas mis-sewwieqa tal-ambulanzi tal-annimali, id-diskrepanza fil-paga hija ta' madwar €5,000. Din l-aħbar ġiet żvelata mill-unjin fi newsletter tagħhom li toħroġ kull ġimgħa. Il-UĦM ikkwotat lill-ħaddiema tal-ambulanzi li qali li "is-sitwazzjoni bilkemm titwemmen u r-rifjut tal-gvern li jindirizza din l-anomalija assurda li biha li l-impjegati li jġorru l-pazjenti mhumiex stmati daqs dawk li jġorru l-annimali hu tal-iskantament." Il-UĦM Voice of the Workers kienet rebħet ir-rikonoxximent uffiċjali ta' dawn il-ħaddiema sentejn ilu, ilha titlob lill-gvern biex jindirizza s-sitwazzjoni għal 18-il xahar. Fil-preżent, il-ħaddiema tal-ambulanzi jistgħu jaqilgħu massimu ta' €19,535, filwaqt li s-sewwieqa tal-ambulanzi tal-annimali jistgħu jaqilgħu sa' €20,848. Il-unjin żiedet li d-diskrepanzi huma iktar evidenti meta wieħed jara iqis l-allowances li jingħataw. Il-Unjin kkowtat sorsi fi ħdan is-sistema tal-kura tas-saħħa li qalu li n-nuqqas ta' rieda tal-gvern li jsolvi din l-anomalija jista' jkun indikattiv ta' xi pjan biex is-servizz tal-ambulanzi, li hu kruċjali għall-isptarijiet, jiġi privatizzat minflok jinvesti f'ambulanzi ġodda u jimmodernizza l-faċilitajiet tiegħu. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6037580895ea0_rand.td-a-rec-img{text-align:left}.td_uid_3_6037580895ea0_rand.td-a-rec-img img{margin:0 auto 0 0}